এতে প্রধান অতিথি হিসেবে বক্তব্য রাখেন চট্টগ্রাম উন্নয়ন কর্তৃপক্ষের চেয়ারম্যান আবদুচ ছালাম। এসময় তিনি বলেন, জলাবদ্ধতা নিরসনে মেগা প্রকল্পের কাজ সবেমাত্র শুরু করা হয়েছে। এখনো এক শতাংশ কাজও শেষ হয়নি। অথচ কয়েকটি এলাকায় ইতিমধ্যে সুফল পেতে শুরু করেছে। এলাকাবাসী আমাদের এসব সুফলের কথা জানাচ্ছেন। আর কিছুদিন পর বড় বড় কাজে হাত দেওয়া হবে। তখন এলাকাবাসী প্রকল্পের প্রকৃত সুফল পেতে শুরু করবে।